ΜΙΑ ΣΕΙΡΑ ΤΟΥ NETFLIX
Το παιχνίδι επέστρεψε.
Και ήδη ξέρετε ότι υπάρχουν πιο πολλές ανατροπές από ποτέ.
Το απόλυτο παιχνίδι σόσιαλ μίντια,
όπου παίζεις τον εαυτό σου
ή κάνεις ψεύτικο προφίλ.
Και με τεράστιο χρηματικό έπαθλο, το παιχνίδι είναι θέμα στρατηγικής.
Θα είναι φιλικοί; Θα φλερτάρουν;
Ή θα παραστήσουν κάποιον άλλο για να κερδίσουν τα λεφτά;
Και αυτός ο κύκλος έχει μια πικάντικη έκπληξη για τους παίκτες.
Ετοιμαστείτε, γιατί έρχονται οι διάσημοι.
Το παιχνίδι ξεκινάει.
Επιστρέψαμε και είναι σαν να μη φύγαμε ποτέ.
Νιώθω ήδη όλη την αγάπη. Σας έχω μόνο μία ερώτηση.
Το νιώθετε;
Ναι, είναι για δημοφιλία ονλάιν.
Όλοι μπορεί να είναι όποιοι θέλουν.
Μόνο ένας όμως θα πάρει το έπαθλο των 100 χιλιάδων.
Χρειαζόμαστε όμως κάτι πριν ξεκινήσουμε. Παίκτες.
Και ακούω την πρώτη βαλίτσα με ροδάκια
να κυλά τώρα στον διάδρομο.
Είναι πολύ χαριτωμένο.
Ναι! Ωραία, λιγάκι ροζ.
Θεέ μου! Ήρθα!
Ναι! Ο Φρανκ είναι εδώ, στον Κύκλο.
Για να δω, είναι ζουμερά τα χείλη μου; Είμαι έτοιμος, μωρό μου. Φύγαμε.
Τι γίνεται, παιδιά; Είμαι ο Φρανκ.
Είμαι 28, κοινωνικός λειτουργός σε σχολείο, από το Μέριλαντ.
Αποκαλώ τον εαυτό μου μεγάλο παιδί με έντονη προσωπικότητα.
Έχω πλάκα, όλοι μ' αγαπάνε. Είπα ότι όλοι μ' αγαπάνε;
Αγαπώ το σώμα μου.
Αν και συνήθως βλέπουν αρνητικά όσους έχουν περισσότερα κιλά,
εγώ νιώθω καλά με το σώμα μου. Γιατί να μη νιώθω;
Υ-Π-Ε-Ρ-Ο-Χ-Ο-Σ
Θα μπω στον Κύκλο ως ο εαυτός μου. Εννοείται. Επειδή… κοιτάξτε με.
Θα φέρω λίγη γοητεία του Νότου
και τις γνώσεις μου ως ψυχολόγος για να κάνω συνδέσεις με άλλους.
Αυτή είναι η στρατηγική μου.
Μπορώ να τη λέω σε άλλους, λιγάκι μόνο,
αλλά θα φροντίσω να μη λέω πολλά, δεν θέλω να γίνω στόχος.
Μπορώ να προσβάλλω πολύ, αν χρειαστεί,
και δεν θέλω να το κάνω.
Να λέμε αλήθειες. Τα λεφτά είναι ήδη δικά μου!
Μπήκαν στον λογαριασμό μου, κοίταξα.
Μωρό μου, είμαι υπέροχος
ΦΡΑΝΚ
Θεέ μου, ώρα να φτιάξω το προφίλ μου!
Μάλιστα. Είναι η στιγμή που περίμενα.
Νιώθω σαν να κέρδισα Τόνι.
Κύκλε, άνοιξε το άλμπουμ Πρόσωπο.
Κανείς δεν θα πει όχι σ' αυτό το πρόσωπο.
Τελεία.
Κύκλε, άνοιξε τη μεσαία επάνω.
Είμαι πολύ χαριτωμένος!
Κύκλε, κάνε αυτήν τη φωτογραφία φωτογραφία του προφίλ μου.
Ο Φρανκ διάλεξε φοβερή φωτογραφία.
Και ο επόμενος παίκτης ήδη προσπαθεί σκληρά να φτάσει στην κορυφή.
Πώς θ' ανέβω εδώ πάνω;
Ναι. Φαγητό. Τέλεια.
Συγγνώμη. Χίλια συγγνώμη.
Μάλιστα. Αυτό πρέπει να μετακινηθεί,
επειδή δεν θέλω να κάνω αναρρίχηση όποτε θέλω να φτάσω τα μπαχαρικά.
Καταλαβαίνεις;
Έφαγα μια ολόκληρη σακούλα πατατάκια πριν έρθω, οπότε… Εντάξει.
Γεια. Είμαι η Γιου Λινγκ, είμαι 25 ετών.
Είμαι σύμβουλος μάρκετινγκ
και είμαι από το Σαν Φρανσίσκο, γνωστό και ως Γιέι Έρια.
Είμαι πρώτη και μισή γενιά Κινέζα-Αμερικανίδα.
Οι γονείς μου είναι μετανάστες,
δούλευαν για να έχουμε φαγητό.
Θα έλεγα ότι μεγάλωσα με την κουλτούρα του MTV, του VH1.
Ζω και αναπνέω για τα σόσιαλ μίντια.
Μου αρέσει να συνδέομαι ψηφιακά με άλλους ανθρώπους.
Θα μπω στον Κύκλο ως η μικροσκοπική, αλλά πολύ διασκεδαστική, Γιου Λινγκ,
επειδή δεν θα ήθελα να υποδυθώ κανέναν άλλο.
Είμαι στα όρια της Gen Z και των μιλένιαλ.
Οι μιλένιαλ είναι λίγο κουρασμένοι,
αλλά η Gen Z είναι γεμάτη ενθουσιασμό και αισιοδοξία.
Θα είμαι προσιτή, αλλά και ξεκαρδιστική.
Πιστεύω ότι ποτέ δεν ήμουν πιο έτοιμη για κάτι.
Θα τους σκίσω όλους.
Όχι με βία, όμως.
Θα τους σκίσω τρυφερά και γλυκά.
Κύκλε, άνοιξε το άλμπουμ Πολύ Σέξι.
Λοιπόν, όλο αυτό το άλμπουμ είναι προφανές σαρκαστικό, αλλά και όχι.
Είσαι σέξι όταν έχεις αυτοπεποίθηση.
Κύκλε, άνοιξε τη μεσαία φωτογραφία που τρώω το σκαμπό καλαμπόκι.
Αυτήν.
Θα είναι η δεύτερη φωτογραφία, είναι ξεκαρδιστική.
Θα δείξει την προσωπικότητά μου, θα δουν ότι είμαι αστεία,
ότι ξέρω να περνάω καλά και δεν παίρνω στα σοβαρά τον εαυτό μου.
Τέλεια. Μ' αρέσει. Θα με δουν,
δεν θα με περάσουν για ψεύτικη και θα θέλουν να γίνουμε φίλοι. Παρακαλώ.
Μάλιστα, είναι πολύ ζωηρή.
Μιλώντας για ζωηρούς…
Αυτό που γίνεται τώρα είναι απίστευτο.
Είμαι στον Κύκλο. Πάμε! Φοβερό.
Απίστευτο! Τι γίνεται εδώ;
Τέλεια. Ροζ πάπλωμα;
Μπορώ να το συνηθίσω, ωραία είναι.
Είμαι ο Τζον, είμαι 24 ετών.
Είμαι δημιουργός περιεχομένου σόσιαλ μίντια.
Είμαι όσο πιο Ιταλός γίνεται.
Έχω τατουάζ στο στήθος τον Άγιο Αντώνιο,
μεγάλωσα στην πόλη όπου γυρίστηκε το Sopranos.
Μεγάλωσα σε μπολ με σάλτσα.
Εδώ προσπαθούν όλοι να καταλάβουν
τους άλλους από το πώς φαίνονται. Δεν πάει έτσι.
Ο πιο αγαπητός σε κάθε ιταλική οικογένεια είναι η μαμά,
γι' αυτό θα μπω στον Κύκλο ως αρχηγός της οικογένειας, ως η μαμά μου η Κάρολ.
Η μαμά μου είναι μια πολύ έξυπνη, δυνατή, ανεξάρτητη γυναίκα.
Ξέρω τα πάντα για εκείνη.
Το αγαπημένο της τσάι, ότι λατρεύει τον Ροντ Στιούαρτ.
Ξέρω πώς γνώρισε τον μπαμπά μου.
Το αγαπημένο της παιδί;
Έλα, δεν είναι δίκαιο. Προφανώς εγώ.
Η Κάρολ είναι 1,50,
αλλά ξέρει να μάχεται.
Ετοιμάσου, Κύκλε,
η Μάμα Κάρολ είναι έτοιμη να κερδίσει.
ΚΑΡΟΛ
Κύκλε, το Σχετικά να λέει
"Ιταλίδα μαμά δύο παιδιών, που αγαπά τον χορό, τη ζαχαροπλαστική, τα σκυλιά".
Θα βάλουμε και ιμότζι.
Το κορίτσι που χορεύει, το κεκάκι και το πρόσωπο σκύλου.
"Θα με βρείτε στην κουζίνα με ένα ποτήρι κόκκινο κρασί
να ακούω τις επιτυχίες του Ροντ Στιούαρτ".
Να τελειώσουμε με εγκάρδιο μήνυμα
ώστε να της μιλούν όλοι.
Να πούμε "Ανυπομονώ να σας γνωρίσω όλους!"
Θαυμαστικό και ιμότζι καρδιά.
Κύκλε, κλείδωσε το προφίλ μου.
Τελείωσε, έκλεισε. Είμαι η Κάρολ.
Λατρεύω έναν 24χρονο από το Νιου Τζέρσι που υποδύεται τη μαμά του.
Αν πιστεύετε ότι δεν υπάρχει καλύτερο,
ο επόμενος παίκτης θα κάνει φοβερή είσοδο.
Ημερολόγιο.
Κι αυτό είναι πολύ σημαντικό, είναι το μαξιλάρι αιδοίο.
Και ταιριάζει πάρα πολύ!
Πανέμορφη είναι.
Θυμίζει ότι όλες έχουμε πανέμορφα αιδοία.
Γεια σου, Κύκλε. Είμαι η Αλίσα, 27 ετών, από τη Νέα Υόρκη,
και είμαι βοηθός σεξοθεραπευτή.
Λατρεύω να βοηθώ τους άλλους να κάνουν εκπληκτικό σεξ,
και μπορώ να πω με μεγάλη άνεση τη λέξη αιδοίο. Αιδοίο.
Αιδοίο!
Αν είχατε κάτι, οτιδήποτε ερωτικό, με κάποια φίλη μου,
ξέρω και την παραμικρή λεπτομέρεια,
επειδή όλοι είμαστε περίεργοι για την ερωτική ζωή των άλλων.
Το σχέδιό μου είναι να μπω ως ο εαυτός μου!
Αν κάνω τον κόσμο να μου λέει για την ερωτική του ζωή,
θα τον κάνω να μου πει και τη στρατηγική του.
Πρώτος κανόνας του Κύκλου:
μην πιέσεις πολύ έντονα πολύ γρήγορα.
ΑΛΙΣΑ
Αυτό είναι κανόνας και στη βιομηχανία του σεξ.
Κύκλε, ανανέωσε το βιογραφικό μου.
"Ιταλίδα Νεοϋορκέζα, λατρεύω τις αγκαλιές με τα σκυλιά μου,
τις ταινίες τρόμου και το σπιτικό κρασί του μπαμπά μου.
Είμαι πανύψηλη, 1,50, και είμαι βοηθός σεξοθεραπευτή".
Αυτό θα είναι διασκεδαστικό θέμα συζήτησης.
Θέλω όμως και να τους πω σταδιακά ποια είμαι. Δεν θέλω αμέσως να…
Κύκλε, όρισέ το ως προφίλ μου.
Χαίρομαι πολύ.
Οι πρώτοι μπήκαν
και κάνουν όλα όσα πρέπει να κάνουν.
Βγάζουν πράγματα, φτιάχνουν τσάι
και γράφουν σλόγκαν ενθάρρυνσης με μαγνητάκια.
Να το. Τ, Θ, Ε, Η, Κ.
"Τι θα έκανε η Κάρολ;"
Θα φάω λίγο.
Και ενώ βολεύονται, ας ξεκινήσουμε μια μικρή συνομιλία, επειδή μπορούμε.
"Η Συνομιλία του Κύκλου άνοιξε".
Τι;
Θέλω να τους δω όλους!
Φύγαμε, μαμά.
Πήγαινέ με στη Συνομιλία.
ΦΡΑΝΚ - ΓΙΟΥ ΛΙΝΓΚ - ΚΑΡΟΛ - ΑΛΙΣΑ
Ποιοι είναι όλοι αυτοί;
Η Γιου Λινγκ είναι φοβερή!
Θεέ μου. Είμαι ο μόνος άντρας ως τώρα. Απ' όσο βλέπω, δηλαδή.
Αυτούς θα αντιμετωπίσουμε,
νιώθω πολύ σίγουρος.
Αλίσα! Είναι πολύ όμορφη!
Αλίσα. Μάλιστα.
Μου αρέσει που η Κάρολ μου θυμίζει τη μαμά μου.
Αυτή η πόζα που πίνει της ταιριάζει πολύ.
Κύκλε… Τι να πω;
Σίγουρα θέλω να φανώ διασκεδαστική και ο εαυτός μου.
Λοιπόν, μήνυμα. "Γεια σας, όμορφοι άνθρωποι!"
Τρία θαυμαστικά.
Κεφαλαία. "Τα καταφέραμε, αγάπες.
Είναι τρελό που είμαι εδώ με όλους εσάς.
Πώς είστε;
Ανυπομονώ να σας γνωρίσω". Ιμότζι λάμψη. Και αποστολή.
Θεέ μου!
Θεέ μου! Πρώτο μήνυμα.
Η Γιου Λινγκ νομίζω ότι είναι ακριβώς αυτή που λέει ότι είναι.
Κύκλε, πήγαινέ με στο προφίλ της Γιου Λινγκ.
Είναι τέλεια!
Εντάξει, Γιου Λινγκ!
Τις λατρεύω αυτές τις φωτογραφίες.
"Μια απλή απόλαυση είναι
να απογοητεύω συνεχώς τη μητέρα μου". Ξεκαρδιστικό.
Δεν υπάρχουν πάρα πολλές προσωπικές πληροφορίες της.
Είναι πιθανό να είναι ψεύτικο προφίλ.
Είναι κάτι που θα πρέπει να έχω στα υπόψη μου.
Κύκλε, πήγαινέ με ξανά στη Συνομιλία του Κύκλου.
Λοιπόν. Μήνυμα. "Παιδιά, χαίρομαι πολύ που είμαι επιτέλους εδώ
και σας γνωρίζω όλους". Καρδιά.
"Γυρίζω γύρω γύρω στο διαμέρισμα και φωνάζω.
Σίγουρα νιώθω ήδη σαν στο σπίτι μου". Ιμότζι αγκαλιά.
"Ταχτοποιηθήκατε στα διαμερίσματά σας;"
Είναι πολύ γλυκό.
Κύκλε, πήγαινέ με στο προφίλ της Αλίσα.
Εντάξει, Αλίσα!
"Ιταλίδα Νεοϋορκέζα". Το 'ξερα.
Αυτή η κοπελιά θα είναι η σύμμαχός μου εδώ πέρα. Είναι πολύ σημαντικό.
"Είμαι πανύψηλη, 1,50, και είμαι βοηθός σεξοθεραπευτή".
"#Kοντούλα και Πικάντικη".
Όλοι χρειαζόμαστε συμβουλές, Αλίσα.
Τζον, άσε το συναίσθημα.
Σκέψου με το μυαλό σου.
Κύκλε, πήγαινέ με στη Συνομιλία.
Κύκλε, μήνυμα. "Γεια σε όλους". Θαυμαστικό.
"Χαίρομαι που σας βλέπω,
ανυπομονώ να σας γνωρίσω όλους". Τελεία.
"Αλίσα". Τέσσερα θαυμαστικά.
"Κι άλλη Ιταλίδα;" Ερωτηματικό, θαυμαστικό.
"Νιώθω πολύ οικεία
και θα ήθελα να πιούμε μαζί ένα κρασί, καλή μου". Ιμότζι ποτήρι.
Κι άλλη Ιταλίδα.
Μ' αρέσει που με είπε "καλή μου".
Νομίζω ότι με υιοθέτησαν. Αυτή είναι τώρα η μαμά μου.
Κύκλε, μήνυμα.
Θεέ μου "Γιου Λινγκ, υπέροχο το μακιγιάζ σου
Εμένα δεν θα μου πήγαινε, αλλά σου ταιριάζει".
Μάλιστα. Μου άρεσε πολύ αυτό. Θεέ μου.
Δίνουμε καλή αίσθηση.
Είναι μια δυνατή, υπέροχη γυναίκα.
Σίγουρα θα έκανε κομπλιμέντα σε κάποια αν είχε την ευκαιρία.
Μου αρέσει όπως μου πάνε όλα.
Θέλω να ξέρουν ότι χαίρομαι που είμαι εδώ.
Μήνυμα…
Ο Φρανκ γράφει.
"Θεέ μου, λατρεύω την ενέργεια όλων ως τώρα". Ιμότζι φωτιά.
"Θα είναι μια φοβερή ομάδα,
και χαίρομαι που μαθαίνω
ότι δεν είμαι ο μόνος που ουρλιάζει δυνατά". #Πονόλαιμος".
Κύκλε, πήγαινέ με στο προφίλ του Φρανκ.
Φαίνεται πολύ διασκεδαστικός!
Είναι σε σκάφος. Βγάζει φοβερή ενέργεια.
Είσαι φοβερός. Δεν έχουμε επιλογή, είμαστε όλοι φαν του Φρανκ.
Κύκλε, πήγαινέ με στη Συνομιλία.
Κύκλε, μήνυμα.
"Φρανκ, φοβερή η ενέργειά σου, μου θυμίζει τα παιδιά μου".
"Είσαι πολύ θετικός, χαίρομαι πολύ που είμαι εδώ".
Είδατε; Με συμπάθησε.
Μάμα Κάρολ, μωρό Φρανκ, είναι… Είμαστε καλά, σας το λέω.
Είναι πολύ γλυκό. Όλοι είναι εκπληκτικοί.
Μήνυμα. "Κάρολ, λατρεύω τα πάντα σ' εσένα".
"Χάσταγκ Μάμα Κάρολ". Λευκή καρδιά.
Έχουμε ήδη χάσταγκ! Μάμα Κάρολ!
Το λατρεύω!
Μ' αρέσει πολύ που είμαστε έτσι τώρα.
Ενώ η Μάμα Κάρολ και τα παιδιά μιλάνε, ήρθε ο επόμενος,
και μετά από προσπάθεια,
χαίρεται που γύρισε όλο το διαμέρισμα
χωρίς να αγγίξει το πάτωμα.
Είμαι στον Κύκλο. Τα κατάφερα.
Ήρθε ο πρωταθλητής!
Πώς πάει; Με λένε Κρίσα, είμαι 31 ετών.
Έγινα η 13η γυναίκα που έπαιξε στους Χάρλεμ Γκλομπτρότερς,
και τώρα κάνω περιεχόμενο σόσιαλ μίντια σχετικό με μπάσκετ.
Με τους Γκλομπτρότερς απέκτησα ένα μοναδικό πλεονέκτημα.
Ξέρω πού βρίσκονται οι παίκτες, ποιος είναι πίσω μου, μπροστά μου.
Θα παίξω έτσι κι αυτό το παιχνίδι.
Θα βλέπω παντού.
Είμαι μια λεσβία που παίζει με μπάλες.
ΓΙΑ ΚΑΤΣΕ
Μη σκέφτεστε βρόμικα.
Μπαίνω στον Κύκλο ως η μαμά σας.
Αστείο. Ως ο εαυτός μου.
Επειδή μόνο τον εαυτό μου ξέρω να υποδύομαι.
Πολύ αυθεντική, γλυκιά. Η ετεροθαλής αδελφή όλων.
Είμαι λεσβία, είμαι αθλήτρια, είμαι μαμά, είμαι σύζυγος.
Μπορώ να ταυτιστώ με διάφορους ανθρώπους.
Λέω τα πάντα για τη ζωή μου. Αν θέλουν να μάθουν, ας ρωτήσουν.
Δεν έχω τίποτα να κρύψω.
Μάλιστα. Λοιπόν.
Χαλάρωσε, Κρίσα. Μόνο 100.000 δολάρια παίζονται.
Κύκλε, πήγαινέ με στο άλμπουμ Έχει Μπάλες.
Κύκλε, βγάλε αυτήν με τον σκύλο μου,
που περιστρέφω την μπάλα.
Χαμογελάω πλατιά, πολύ τρυφερό.
Αυτή θα βάλω.
Ήρθε ο επόμενος παίκτης, και φαίνεται ότι μιμείται
κάθε εργένη μπαμπά στο πρώτο διαμέρισμα κάθε παιδιού στον κόσμο.
Κόντρα πλακέ.
Ωραίο το μπάνιο. Κάτσε.
Συρόμενη πόρτα.
Στέρεη.
Ωραίο!
Συγγνώμη, παιδιά. Είναι ακριβά αυτά.
Λέγομαι Τζος Μπρουμπέικερ. Είμαι 25 ετών. Να με λέτε Μπρου.
Είμαι ραδιοφωνικός παραγωγός και ζω στο δυτικό Χόλιγουντ.
Ωραίο κλείσιμο ματιού; Δεν μπορώ καλύτερο.
Θα έλεγα ότι είμαι σαν γκόλντεν ριτρίβερ.
Είμαι αξιόπιστος, πιστός, ευγενικός.
Είμαι δημοφιλής ονλάιν. Έχω 3,5 εκατομμύρια ακολούθους.
Αν είμαι δημοφιλής στα σόσιαλ, μπορώ να είμαι και στον Κύκλο.
Θα μπω στον Κύκλο ως ο εαυτός μου,
επειδή έχω μεσοδυτικές αξίες, ξέρω ποιος είμαι και πληρώνομαι για να μιλάω.
Είναι τέλειο.
Το σχέδιο… Να γίνω κολλητός όλων.
Δεν θα κάνω πολλές συμμαχίες, θα έχω εναλλακτικά σχέδια.
Θα φυτέψω τον σπόρο σε όλους, θα είμαι ο κολλητός όλων.
Πολλοί θα μου πουν τα προβλήματά τους.
Δεν έχω απειλητικό πρόσωπο.
Πες μου όλα σου τα σκοτεινά μυστικά.
Έτσι θα κερδίσω.
Μπαίνω στον Κύκλο
και θα αποδείξω ότι οι καλοί μπορούν να βγουν πρώτοι.
ΜΠΡΟΥ
Μπρου.
Κύκλε, παρακαλώ ανανέωσε το Σχετικά σε "Γεια σε όλους".
Θέλω να…
Κάτι σαν να ετοιμάζομαι… Για να δούμε.
Κάτι σαν "Ανυπομονώ να γίνουμε φίλοι", κάτι τέτοιο.
Ίσως… Θέλω να…
Κάτι… Ίσως αυτό.
Μην πω ότι όλες οι μαμάδες μ' αγαπάνε,
ακούγεται περίεργο. Να πούμε…
"Ανυπομονώ να γίνουμε…"
Αυτό ακούγεται απελπισμένο, καταλαβαίνεις;
"Γίνε φίλος μου, σε παρακαλώ!"
Να πούμε…
Μεγάλη πίεση!
Ιδρώνω!
Τώρα κάτι γίνεται, το νιώθω.
Ενώ ο ντιτζέι Μπρου είναι χωρίς σενάριο,
ήρθε ο επόμενος παίκτης.
Και θα δοκιμάσει για τα καλά την ηχομόνωση του Κύκλου.
Θεέ μου!
Είναι τρελό!
Θεέ μου. Πολύ χαριτωμένο και κοριτσίστικο.
Θεέ μου, βγήκε το στήθος μου. Μάλλον φάνηκε όλη η θηλή μου.
Λέγομαι Πάρκερ.
Είμαι 21, φοιτήτρια, από το Μαϊάμι της Φλόριντα.
Μου αρέσει να διασκεδάζω.
Τα χαρακτηριστικά μου είναι ότι είμαι σε αδελφότητα
κι ότι βγαίνω έξω.
Στις φωτογραφίες μ' αρέσει να φαίνομαι πολύ σέξι γκόμενα.
Οπότε, δεν χαμογελάω και δείχνω στήθος.
Να τους δίνουμε ό,τι θέλουν!
Ο Κύκλος θέλει εμπιστοσύνη.
Αν έβλεπα μια 21χρονη από αδελφότητα, δεν θα την εμπιστευόμουν,
ειδικά με τις φωτογραφίες μου.
Γι' αυτό θα μπω στον Κύκλο ως 56χρονος άντρας με το όνομα Πολ.
Σταθείτε, κάτι ακόμα.
Είναι ο μπαμπάς μου.
Πιστεύω ότι ένας παντρεμένος άντρας με δύο παιδιά
μοιάζει πολύ αξιόπιστος.
Είναι κάποιος που θα εμπιστευόσουν.
Η 21χρονη από αδελφότητα που γλεντάει θα φύγει,
αλλά μην ξεγελιέστε.
Σκοπεύω να είμαι πολύ χειριστική και αδίστακτη.
Όλοι θα εμπιστευτούν τον Πολ,
θα πέσουν στην παγίδα μου και θα κερδίσω τα λεφτά.
ΠΑΡΚΕΡ
ΠΟΛ
Εδώ, μωρό μου. Είμαι η νικήτρια.
Όλα στο προφίλ μου θα είναι όπως ακριβώς είναι ο μπαμπάς μου,
για να μην κάνω λάθη.
Οπότε, στο "οικογενειακή κατάσταση" γράψε "παντρεμένος".
Αν είμαι παντρεμένος, θα με εμπιστεύονται.
Μάλιστα, τώρα το επάγγελμα.
Εδώ θα τα αλλάξω όλα πάρα πολύ.
Στην πραγματικότητα κάνει κάτι με μεσιτικά.
Δεν καταλαβαίνω τι ακριβώς.
Δεν θα προσπαθήσω καν να καταλάβω.
Κύκλε, ως επάγγελμα κλείδωσε "σύμβουλος γάμου".
Θέλω να κερδίσω την εμπιστοσύνη των άλλων,
και αυτό με τον σύμβουλο
θα τους κάνει να νιώθουν άνετα, θα θέλουν συμβουλές.
Έτσι, αυτό το επάγγελμα είναι τέλειο
και σίγουρα θα με βοηθήσει μακροπρόθεσμα.
Δεν έχει λάθη εδώ. Φύγαμε.
Κι ενώ εσύ φεύγεις,
οι πρώτοι τέσσερις συζητάνε ακόμα. Η ψεύτικη Κάρολ αγαπάει τα σκυλιά.
Κύκλε, μήνυμα.
"Έχουμε όλοι εδώ σκύλους;" Ερωτηματικό.
"Γιατί εμένα μου λείπει πάρα πολύ το σνουντλ μου η Μάντι".
Δύο θαυμαστικά. Κύκλε, στείλε αυτό το μήνυμα.
Μήνυμα. "Κάρολ, φοβερό!
Κι εγώ έχω ένα σνουντλ που λέγεται Μάφιν.
Μένει με τον ανιψιό μου και την αδελφή μου στο Σαν Φρανσίσκο".
Και αποστολή.
ΜΠΡΟΥ, ΚΡΙΣΑ ΚΑΙ ΠΟΛ
Θεέ μου! Τι γίνεται;
Είμαστε στη Συνομιλία του Κύκλου.
Ξεκινάμε. Είναι…
"Ο Πολ μπήκε στη συνομιλία"!
Ήρθα επισήμως.
Είμαι έτοιμη.
Κύκλε, πήγαινέ με στο προφίλ του Πολ.
Ο Πολ μοιάζει με μεσίτης ακινήτων.
Το Σχετικά είναι πολύ φτωχό. Δεν υπάρχει τίποτα…
"Μου αρέσει να κάθομαι στην παραλία".
Σε βίντεο ιστοσελίδας ραντεβού από τα 90s είμαστε;
Δεν τον εμπιστεύομαι καθόλου.
Κυρίως επειδή παίζω έναν παρόμοιο αντίθετο χαρακτήρα.
Κύκλε, πίσω στη Συνομιλία, παρακαλώ.
Κύκλε, μήνυμα.
"Φοβερό, έχουμε καινούργιους". Θαυμαστικό.
"Καλώς ήρθατε". Ιμότζι αστέρια στα μάτια.
"#Η Οικογένεια Του Κύκλου Μεγάλωσε".
Αυτό ήταν, Κάρολ;
Κάρολ, αυτό ήταν όλο; Έλα τώρα.
Κύκλε, πήγαινέ με στο προφίλ της Κάρολ.
Είναι σίγουρα μια γυναίκα στην ηλικία του πατέρα μου.
Ποιος είναι ο Ροντ Στιούαρτ και γιατί τον ακούς;
Όταν της μιλάω,
θα πρέπει να προσέχω πολύ τι λέω,
ειδικά αν ρωτήσει κάτι για τα παλιά.
Θα πρέπει να μιλάω όπως ο Πολ, να είναι σωστή κάθε λεπτομέρεια,
μπορεί να με διαλύσει.
"Θα με βρείτε στην κουζίνα με ένα ποτήρι κόκκινο κρασί
να ακούω τις επιτυχίες του Ροντ Στιούαρτ".
Δεν ξέρω ποιος είναι ο Ροντ Στιούαρτ.
Με έχασες, φιλενάδα.
Κύκλε, μήνυμα.
"Παιδιά, χαίρομαι πολύ που σας γνωρίζω.
Πόσο φοβερό είναι που είμαστε επισήμως στον Κύκλο;"
Δύο ερωτηματικά.
"Θέλει κανείς άλλος να κάνει πάρτι στο σκάφος του Φρανκ;"
Είδατε; Σας το είπα!
Όλοι θέλουν να ανέβουν Στο σκάφος μου, μωρό μου
Ο Φρανκ είναι καπετάνιος!
Γνωστός μου φαίνεται για κάποιο λόγο.
Κύκλε, ανοίγουμε το προφίλ του Μπρου;
Τα ζιβάγκο
είναι η αδυναμία μου.
Και ξαφνικά ιδρώνω.
Μάλιστα. Μπρου. 25;
Κι εγώ 25 είμαι. Έλα, σταμάτα!
Κάτσε. Μπρου;
Μπρου, σαν αυτόν από το TikTok. Ξέρω ακριβώς ποιος είναι.
Κάνει κάτι βλακείες στο ραδιόφωνο.
Είναι ξεκαρδιστικός, τον λατρεύω.
Δεν μπορώ να αντιδράσω ως Τζον και να πω ότι τον ξέρω.
Δεν υπάρχει περίπτωση η Κάρολ να ήξερε τον Μπρου ως Μπρου.
Αλλά το ότι ξέρω ποιος είναι
ίσως είναι πολύτιμο.
Θα μπορέσω να καταλάβω αν είναι κάποιος που τον παριστάνει
ή αν είναι ο ίδιος.
Μήνυμα "OMG" με κεφαλαία.
"Καινούργια πρόσωπα". Μετά πολλά θαυμαστικά.
"Είσαι σαν μεγάλη μου αδελφή. Φοβερή ενέργεια".
"Μπρου, μ' αρέσει πολύ το ζιβάγκο". Τι να πω…
"Σε λίγους μόνο πάει.
Πρέπει να μου το δανείσεις". Καλά.
Μήνυμα. "Ξέρω ότι είναι δύσκολο να γνωριστούμε όλοι,
οπότε αναρωτιόμουν…" Τρεις τελείες.
"Πώς θα λέγονταν τα απομνημονεύματά σας;
Τα δικά μου θα λέγονταν Κρασί και Γκρίνια". Ναι!
Δεν ξέρω τι σημαίνει αυτό.
Απομνημονεύματα;
Τίτλος άλμπουμ είναι;
Κύκλε, μήνυμα. "Αλίσα, φοβερή ερώτηση.
Εγώ θα πω…"
"Μια Μπρωραία Ζωή". Τι γλυκό!
Μήνυμα. "Αλίσα,
τα δικά μου απομνημονεύματα θα λέγονταν Βυζάκια και Τεκίλα.
#Περνάω Καλά". Ιμότζι πρόσωπο που κλαίει.
Αποστολή.
Θα τους τσακίσει.
Μήνυμα. "Τα δικά μου σίγουρα θα λέγονταν…"
"Όλα Αυτά και Λίγο Ντιμ Σαμ".
Πολύ γλυκό! Και ντιμ σαμ.
Γιου Λινγκ, σ' αγαπώ.
Μήπως να πω
"Παιδιά, μη με κρίνετε. Τι είναι τα απομνημονεύματα;"
"Παιδιά, μη με κρίνετε, αλλά τι στο καλό είναι τα απομνημονεύματα;
#Αθλήτρια, #Αποφοίτησα Με Το Ζόρι".
Πολύ χαριτωμένο.
Μήνυμα. "Όλα ακούγονται τέλεια.
Κρίσα, κι εγώ το ίδιο σκεφτόμουν. Δεν το έχω ξανακούσει αυτό".
Είπες ό,τι είπε κι η Κρίσα;
Εσύ γιατί δεν ξέρεις τι είναι τα απομνημονεύματα;
Πολ!
Πολ, έλα, δεν είσαι 50 και κάτι… Πόσο; Είσαι 59, 53,
σύμβουλος γάμου και δεν ξέρεις τα απομνημονεύματα;
Η Κρίσα είναι αθλήτρια, λογικό, δεν πρόσεχε στο σχολείο.
Αλλά ο Πολ…
Πολ, ψέματα στον ψεύτη;
Όποιος σε παριστάνει δεν τα πάει καλά.
Είμαι 24 και ξέρω τι είναι τα απομνημονεύματα.
"Τα απομνημονεύματα είναι η ιστορία της ζωής σου".
Παιδιά, δεν το ήξερα.
"Η Συνομιλία του Κύκλου έκλεισε".
Η πρώτη που είχα.
Είναι στενό, θα έκανα σπαγγάτο.
Θα το κάνω άλλη μέρα.
Δεν το έχω ακούσει ποτέ εγώ,
οπότε δεν ήθελα να απαντήσω κάτι και ίσως να εκτεθώ τόσο νωρίς,
χαίρομαι που το απέφυγα.
Μάθημα της ημέρας.
Μόνο ένα μυστικό υπάρχει για να έχεις επιτυχημένο ψεύτικο προφίλ,
η αυτοεπιβεβαίωση.
Είμαι άντρας. Εδώ μέσα, είμαι άντρας.
"Το Έχω Κάνει Αυτό"!
Τι είναι αυτό;
Δεν χάνει χρόνο ο Κύκλος.
Τι είναι το "Το Έχω Κάνει Αυτό";
Κύκλε, άνοιξέ το.
Χαίρομαι πολύ!
Κι εγώ χαίρομαι. Γιατί έτσι θα σας γνωρίσουμε πραγματικά.
Θα δείξουμε στους παίκτες διάφορες δηλώσεις.
"Ήμουν δημοφιλής στο σχολείο".
Δύσκολη ερώτηση. Είναι υποκειμενικό.
Στέλνουν thumbs up αν το έχουν κάνει…
-Κύκλε, thumbs up. -Thumbs up.
…ή thumbs down αν δεν το έχουν κάνει.
Thumbs down.
Όταν αποφασίσουν όλοι οι παίκτες,
ο Κύκλος θα αποκαλύψει τα αποτελέσματα για να τα συζητήσουν.
Οι περισσότεροι δεν ήταν δημοφιλείς στο σχολείο.
Δεν ξέρω γιατί σκέφτηκα ότι η Αλίσα θα ήταν δημοφιλής.
Ο Πολ είναι ψυχολόγος. Δεν ήταν δημοφιλής, διάβαζε.
Ναι, κυρίως απομνημονεύματα, έτσι, Πολ;
Έχω πολλούς στα δεξιά.
Θέλω να ακούσω για τις εμπειρίες τους.
"Έχω περπατήσει σε κόκκινο χαλί σε κάποια εκδήλωση".
Θα 'θελα.
Έχω πάει σε αρκετά κόκκινα χαλιά, κυρίως σε επιδείξεις μόδας.
Κάνουν μια εκδήλωση για όλα. Όλες έχουν κόκκινο χαλί.
-Κύκλε, thumbs down. -Thumbs down.
Κύκλε, βάλε την απάντησή μου ως thumbs up. Ναι, ήταν φοβερά.
Γιατί μόνο εγώ κι οι άντρες;
Είστε κρυφές διασημότητες;
Εξεπλάγην πολύ με τη Γιου Λινγκ,
της αρέσει η μόδα και το μακιγιάζ.
Εξεπλάγην.
Ο Φρανκ μοιάζει πολύ φιλικός και χαρισματικός.
Αν περνούσε δίπλα από κόκκινο χαλί, όποιος ήταν εκεί θα του έλεγε "Έλα".
Πάμε.
"Έχω σπάσει σπυράκι κάποιου άλλου".
Και βέβαια έχω σπάσει σπυράκι άλλου.
Αυτό κάνω!
Κάποιος έσπασε δικό μου χωρίς την άδειά μου.
Η σκέψη να το κάνω και να βγαίνει το πύον…
Θα ήταν παράξενο για τους άλλους αν η Κάρολ έβαζε thumbs down, νομίζω.
Ο μπαμπάς μου δεν το κάνει, ούτε εγώ.
Με αηδιάζουν τα σπυράκια.
-Κύκλε, βάλε thumbs up. -Thumbs up.
Thumbs down.
Θεέ μου. Για να δούμε.
Τι;
Κάρολ; Σ' αρέσει να σπας σπυράκια;
Φρανκ, σπας σπυράκια;
Όχι!
Αν υπάρχει κάποιος για τον οποίο εξεπλάγην
είναι ο Πολ.
Πιστεύω ότι όταν έχεις παιδιά
γίνονται παρελθόν τα προσωπικά σου όρια για τα μικρόβια,
επειδή εκείνα είναι κινητό μικρόβιο.
Επόμενη ερώτηση!
"Έχω στείλει γυμνή φωτογραφία".
Δεν ξέρω αν έχει στείλει,
και δεν θέλω και να ξέρω,
αλλά για να το ζωντανέψω λίγο, θα βάλω thumbs up.
Ποιος δεν έχει στείλει; Έλα.
Η μαμά μου θα θυμώσει πολύ μαζί μου.
Ήμουν σε πενταετή μακροχρόνια σχέση.
Κάνεις ό,τι μπορείς. Κάνεις ό,τι μπορείς, μόνο αυτό θα πω.
Βλέπει η μαμά μου.
Κοκκίνισα.
Δεν θα ήθελα καν να ξέρω αν έχει στείλει.
Κάρολ, για να δούμε.
Και οι μεγάλοι μπορούν να περνάνε καλά. Στείλε γυμνά.
Είναι δύσκολο.
Σίγουρα όχι ο Πολ.
Ο μπαμπάς μου πρόσφατα έμαθε να στέλνει GIF,
και είμαστε όλοι πολύ περήφανοι.
Κύκλε, να βάλουμε thumbs up.
Και είναι τυχερός όποιος έχει λάβει γυμνό μου.
Ναι, το ήξερα.
Μ' αρέσει που συμφωνώ με όλους.
Δείχνει ότι έχω ζωντάνια.
Είμαι ακόμα νέος, στέλνω γυμνά, έχω τέλεια ερωτική ζωή.
Πολ, τώρα βλέπουμε λίγη προσωπικότητα.
Εκπλήσσομαι για τον Πολ, αλλά είναι σύμβουλος γάμου,
ίσως ξέρει κάτι, ίσως έχει κάποια θεωρία.
Για να έχεις επιτυχημένο γάμο, στέλνε γυμνά.
Δεν ξέρω. Εκπλήσσομαι, δεν υπάρχει μεγάλη διαφορά ηλικίας.
Θα εκπλαγώ πολύ αν ο Πολ είναι όντως ο Πολ.
"Έχω κάνει τον άρρωστο για να μην πάω στη δουλειά".
Και βέβαια. Τι διάβολο;
Δεν είσαι άνθρωπος αν δεν το έχεις κάνει.
Νιώθω ότι όλα παίζουν.
Μάλλον θα είναι μισοί μισοί.
Οι πάντες. Οι πάντες και η μητέρα τους…
Ωραίο.
Οι πάντες έχουν βρει μια δικαιολογία.
Κύκλε, βάλε thumbs up σ' αυτό.
Ελπίζω να μην το βλέπουν.
Θα τους πω να μη δουν αυτό το επεισόδιο.
Θα είναι ομόφωνο. Όλοι θα πουν "ναι".
Αν όχι, δεν έχουν δουλέψει.
Για να δούμε. Έλα, όλοι.
Πολ, άτιμε.
Τι;
Όχι! Είμαι η μόνη που έβαλε thumbs down!
Παλιοψευταρά. Αυτός ο τύπος συνεχίζει να με μπερδεύει.
Ο Πολ με μπερδεύει πολύ.
Ο τύπος που είναι 56 ετών και στέλνει γυμνές φωτογραφίες
δεν έχει κάνει ποτέ τον άρρωστο για να μη δουλέψει;
Θέλω να είμαι επαγγελματίας.
Αν είσαι σύμβουλος γάμου,
πρέπει να πηγαίνεις στη δουλειά, όχι να κάνεις κοπάνα.
Δεν ξέρω πώς μου φαίνεται, δεν περίμενα να πάει έτσι.
Ως τώρα είναι λίγο…
ασυνεπής.
Τελείωσε το πρώτο παιχνίδι. "Συγχαρητήρια.
Ελπίζουμε να μάθατε πιο πολλά ο ένας για τον άλλο".
Έμαθα, νομίζω, Κύκλε. Ευχαριστώ.
Τελείωσε η πρώτη βραδιά παιχνιδιού στον Κύκλο.
Πάμε, Κύκλε.
Αν το βρήκατε πολύ προσωπικό,
περιμένετε να ακούσετε την Αλίσα να μιλάει στο μαξιλάρι της.
Ξέρεις ότι έχεις όσες νευρικές απολήξεις έχει και ένα πέος;
Το ήξερες αυτό;
Εκατοστό το εκατοστό, κορίτσι.
Μ' αρέσει, δυνατές γυναίκες. Πιάσ' το κι άλλο.
Περπατάω σαν άντρας. Να πετύχω και τη φωνή.
Οι άντρες κάνουν έτσι, πιάνουν εκεί πέρα.
Μάλιστα. Πιστέψτε με, δεν θέλω να το διακόψω αυτό, αλλά…
-"Ειδοποίηση!" -"Ειδοποίηση!"
-Μάλιστα. -Κάτσε, δεν είμαι έτοιμη.
Η πρώτη ειδοποίηση. Μάλιστα.
Τι έχεις, Κύκλε;
Όχι! Το 'ξερα. "Παίκτες…"
"…αξιολογήστε ο ένας τον άλλο".
Τι;
Κιόλας; Κιόλας να αξιολογήσουμε ο ένας τον άλλο;
Εντάξει, κάτσε να δω τις σημειώσεις μου.
Ακόμα δεν ξέρω καν ποιοι είστε!
"Αξιολογήστε τους συμπαίκτες σας από τον πρώτο…"
"…ως τον έκτο".
Θα ακολουθήσω το ένστικτό μου.
Νομίζω ότι πρέπει να γίνει με στρατηγική.
Δεν έχουμε κάνει ακόμα συμμαχίες.
Κύκλε, άνοιξε τη σελίδα αξιολόγησης.
Όταν είναι μπροστά σου, διαφέρει από όταν είναι στην τηλεόραση.
Ξαφνικά συνειδητοποιείς ότι κρατάς το παιχνίδι των άλλων στα χέρια σου.
Χρειάζομαι βούτυρο κακάο. Θεέ μου.
Κύκλε, βάλε τον Φρανκ στην πρώτη θέση.
Ωραίος είσαι εκεί, Φρανκ, μια χαρά.
Μου αρέσει η διάθεσή του. Είναι η ψυχή του πάρτι. Αυτά θέλω.
Κύκλε, θέλω στην πρώτη θέση να βάλω την Κάρολ.
Η Κάρολ είναι εκείνη με την οποία συνδέθηκα περισσότερο.
Έχει γίνει κάπως η μαμά του Κύκλου, σίγουρα θέλω να παραμείνει η Κάρολ.
Κύκλε, θέλω να βάλω την Αλίσα στην πρώτη θέση.
Επειδή γνωριστήκαμε, ήμασταν στους τέσσερις πρώτους,
είναι κάποια με την οποία η Κάρολ θα τα πήγαινε καλά.
Πιστεύω ότι αν βάλω την Αλίσα πρώτη
και έχει δύναμη, θα είμαι εντάξει.
Κύκλε, θέλω να βάλω την Κρίσα στην πρώτη θέση.
Νιώθω ότι έχουμε τα πιο πολλά κοινά σ' αυτό το σύντομο διάστημα.
Είμαστε της οικογένειας.
Έχει σκύλο κι εγώ λατρεύω τους σκύλους.
Πιστεύω ότι όταν έχουμε την ευκαιρία να μιλήσουμε, θα τα πάμε πολύ καλά.
Κύκλε, βάλε τον Φρανκ στην πρώτη θέση.
Φαίνεται πολύ αυθεντικός και αστείος και χαρούμενος.
Θα ήθελα να κάνουμε παρέα.
Σίγουρα αξίζει την πρώτη θέση.
Κύκλε, θέλω να βάλω τον Μπρου στη δεύτερη θέση.
Ο Μπρου έκανε πολύ ωραίες συζητήσεις.
Φαινόταν πολύ χαρούμενος, συζητούσε, μου αρέσει η ενέργειά του.
Έχω πολλά κοινά με την Κάρολ. Είμαστε παντρεμένοι, μεγαλύτεροι.
Νομίζω ότι τελικά μπορούμε να δεθούμε, να γίνουμε φίλοι,
επειδή έχουμε πολλά κοινά.
Κύκλε, βάλε την Κάρολ στη δεύτερη θέση.
Κύκλε, βάλε τον Πολ στην τρίτη θέση.
Κύκλε, θέλω να βάλω τη Γιου Λινγκ στην τέταρτη θέση.
Στην πέμπτη θέση θα βάλω τη Γιου Λινγκ.
Σοκαρίστηκα που δεν έχει περπατήσει σε κόκκινο χαλί.
Δεν θέλω να πω ότι λέει ψέματα,
αλλά σοκαρίστηκα.
Κύκλε, βάλε τον Μπρου στην πέμπτη θέση.
Δεν καταλαβαίνω αρκετά καλά την ενέργειά του τώρα.
Κύκλε, θέλω να βάλω τον Πολ στην πέμπτη θέση, παρακαλώ.
Γι' αυτόν έχω τα περισσότερα ερωτήματα.
Δεν ήξερε τι είναι τα απομνημονεύματα, στέλνει γυμνές φωτογραφίες.
Δεν είπε ποτέ στη δουλειά ότι είναι άρρωστος.
Είναι περίεργο. Αυτό μόνο.
Κύκλε, θέλω να βάλω την Κρίσα στην τελευταία θέση.
Φαίνεται εκπληκτική, δεν έχει καμία σχέση αυτό.
Βασικά, έχει απόλυτη σχέση,
επειδή νιώθω να με απειλεί.
Πρέπει να παίξω με στρατηγική.
Κύκλε, βάλε την Κάρολ στην έκτη θέση.
Στη συνομιλία τα πήγες χάλια, και δεν στέλνεις γυμνές φωτογραφίες!
Κύκλε, θα βάλω τον Πολ στην τελευταία θέση.
Πιστεύω ότι υπάρχει κάτι περισσότερο που δεν βλέπουμε.
Τον παριστάνει κάποιος.
Κάτι περίεργο συμβαίνει εδώ.
Κύκλε, βάλε την Αλίσα στην έκτη θέση.
Δεν ταυτίζομαι μαζί της σε πολλά,
μιας και είμαι μεγαλύτερος άντρας.
Λυπάμαι, Αλίσα, αλλά πρέπει να γίνει.
Κύκλε, κλείδωσε την αξιολόγησή μου.
ΟΛΟΚΛΗΡΩΣΗ ΑΞΙΟΛΟΓΗΣΗΣ
Θεέ μου, τελείωσε. "Ολοκλήρωση αξιολόγησης".
Εντάξει.
Τρομακτικό.
Με το τέλος της αξιολόγησης, ο Πολ, που τον υποδύεται η κόρη του,
θέλει να μιλήσει με τα αγόρια.
Ο Φρανκ κι ο Μπρου θα είναι ψηλά στην αξιολόγηση.
Αν τα πάω καλά μαζί τους θα με βοηθήσει πολύ στο μέλλον.
Η Κάρολ, που την υποδύεται ο γιος της, θέλει να μιλήσει στα κορίτσια.
Είναι πολύ σημαντικό να μιλήσω με τα κορίτσια,
επειδή θέλω να θεωρούν την Κάρολ τη μαμά της ομάδας.
Θες πάντα να της μιλήσεις, είναι πάντα δίπλα σου.
Τι;
"Η Κάρολ σε κάλεσε σε συνομιλία Μανούλας με τα Κορίτσια της".
Πολύ γλυκό!
"Μανούλα", τα δίνει όλα. Παίζει το χαρτί της μανούλας.
Ο ΠΟΛ ΣΕ ΠΡΟΣΚΑΛΕΙ ΣΕ ΣΥΝΟΜΙΛΙΑ
-Έχουμε συνομιλία. -Άνοιξε τη συνομιλία Τρεις Σωματοφύλακες.
Νιώθω άβολα. Έβαλα τον Πολ τελευταίο.
Η προσωπικότητά του δεν ταιριάζει με όσα λέει στο προφίλ.
Ακούω, ελπίζω να αποδείξει ότι κάνω λάθος.
Μήνυμα. "Γεια, Φρανκ και Μπρου.
Ήθελα να μιλήσουμε
για να σας γνωρίσω καλύτερα
μιας και είμαστε οι τρεις άντρες στον Κύκλο.
Φρανκ, είδα ότι έχεις περπατήσει σε κόκκινο χαλί.
Θα ήθελα να ακούσω λεπτομέρειες". Ιμότζι κουλ τύπος.
Αποστολή.
Μου αρέσει που έστειλε μήνυμα,
που θέλει να μάθει για το κόκκινο χαλί που περπάτησα.
Άρα, πρόσεχε στο παιχνίδι.
Έτσι στέλνει μήνυμα ο μπαμπάς μου,
νιώθω ότι τον παριστάνω καλά, δεν είμαι ο εαυτός μου.
Μήνυμα. "Τι γίνεται παιδιά;
#Η Παρέα Είναι Όλη Εδώ. Χαίρομαι που μιλάω μαζί σας".
"Είχα την ευκαιρία να παρουσιάσω επίδειξη μόδας,
και μου ζήτησαν να παρουσιάσω και κόκκινο χαλί". Μάλιστα!
"Μ' αρέσει η ευκαιρία
να είμαι ανάμεσα σε όμορφους ανθρώπους κάθε μεγέθους".
"Μ' αρέσει να τους δίνω δύναμη. #Πρέπει Να Δείχνουμε Αγάπη".
Καρδιά. Τον αγαπώ.
Είναι κυριολεκτικά σαν εμένα.
Μήνυμα. "Σήμερα ήταν τρελά.
Αρχίζω να συνηθίζω σταδιακά.
Ήταν πολύ δύσκολο αρχικά". Αποστολή.
Δυσκολεύεται όντως με τον Κύκλο
ή προσπαθεί να ακουστεί σαν να είναι 50 και;
Μήνυμα. "Φρανκ, η μικρή μου κόρη λατρεύει τη μόδα.
Την πήγα δύο φορές στην Εβδομάδα Μόδας στη Νέα Υόρκη". Αποστολή.
Φοβερό. Εγώ δεν έχω πάει στην Εβδομάδα Μόδας.
Μου αρέσει που ο Πολ ανοίγεται λίγο,
σαν λουλουδάκι.
Μπράβο, Πολ, έλα.
Είναι καλό που αναφέρω την οικογένεια, δεν το είχα κάνει ακόμα,
ήταν η ιδανική ευκαιρία.
Ειδικά επειδή είναι για κάτι που η μικρή μου αδελφή λατρεύει,
για μόδα. Και στον πατέρα μου αρέσει.
Νομίζω ότι είναι πιο κομψός από μένα, είναι λίγο στενάχωρο.
Μήνυμα. "Μπρου, πολύ ενδιαφέρον που δουλεύεις στο ραδιόφωνο.
Ποια ήταν η πιο αξέχαστη συνέντευξη που έχεις κάνει;" Αποστολή.
Μ' αρέσει που ρωτάει για το ραδιόφωνο. Είναι το μυστικό για να σε συμπαθήσω.
Αν ρωτάς γι' αυτό, σε συμπάθησα.
Μήνυμα. "Η πιο αξέχαστη συνέντευξή μου
ήταν με την Κάρι Άντεργουντ".
Μάλιστα.
Νομίζω ότι τραγουδάει κάντρι, την ξέρω, όμως.
Μάλιστα, η Κάρι Άντεργουντ. Μεγάλο όνομα.
Μήνυμα. "Μεγάλη συνέντευξη για κάποιον τόσο νέο.
Οι γονείς σου θα είναι πολύ περήφανοι. Χάσταγκ Τρεις Σωματοφύλακες".
Αποστολή.
"Για κάποιον τόσο νέο".
Δεν ξέρω.
"Μεγάλη συνέντευξη για κάποιον τόσο νέο". Δεν…
Η φρασεολογία είναι…
σαν να προσπαθεί.
Στην πρώτη συζήτηση δεν είδαν την προσωπικότητά μου,
νιώθω ότι τώρα φαίνεται,
και ταιριάζω πάρα πολύ μαζί τους.
Τέλειο.
Αρκεί που είσαι εσύ χαρούμενος, Πολ.
Για να δούμε την παραδοσιακή κοριτσίστικη συζήτηση.
Γεια σου, Τζον, που παριστάνεις την 63χρονη μαμά.
Μήνυμα. "Ήθελα απλώς να σας πω ότι η μαμά είναι πάντα δίπλα σας.
Να στηρίζουμε η μια την άλλη.
Ανυπομονώ να σας γνωρίσω περισσότερο".
"#Μαμά του Κύκλου. #Μανούλα Κάρολ".
Μήνυμα. "Κάρολ, εκπέμπεις ζεστασιά,
ευχαριστώ που μας προσέχεις".
Έσκισα. Στο σπίτι τώρα η μαμά μου θα λέει
"Ο γιος μου εκπέμπει ζεστασιά. Ακριβώς αυτό που ήθελα".
Νιώθω πολύ άσχημα, την έβαλα στην τελευταία θέση.
"Συγγνώμη, μανούλα. Σε παρακαλώ, μη με βάζεις τιμωρία".
Αυτό πάει
ακριβώς όπως ήθελα ως τώρα.
Κύκλε, μήνυμα.
"Σοβαρά, κι εγώ το ίδιο σκεφτόμουν.
Κάρολ, είσαι σαν άγγελος από τα ουράνια".
Αποστολή.
Μας αρέσει πολύ αυτό.
Μήνυμα. "Θέλω να μάθω τι δουλειά κάνετε όλες.
Αλίσα, θα ήθελα πολύ να μάθω περισσότερα
για το τι σημαίνει να είσαι εκτελεστική βοηθός σεξοθεραπευτή".
Περίμενα να ρωτήσουν.
Είναι σίγουρα ενδιαφέρουσα καριέρα.
Μήνυμα. "Η δουλειά μου είναι εκπληκτική.
Βλέπω γυναίκες να γίνονται καλά από ψυχικά τραύματα,
να μαθαίνουν για τη σεξουαλικότητά τους,
και τώρα έχω στόχο
να φέρω παντού τη σεξουαλική διαπαιδαγώγηση".
"Ποτέ δεν έχω πει τόσες φορές 'αιδοίο' στην επαγγελματική μου ζωή".
Νομίζω πως…
Κάρολ, ας καθίσουμε λίγο,
άσε τη συζήτηση να κυλήσει.
Μήνυμα. "Εγώ παίζω με μπάλες όλη μέρα".
Ιμότζι μπάσκετ, ιμότζι γέλιο.
"Δεν έχουν όμως τόσο ενδιαφέρον
όσο αυτές στις οποίες αναφέρεται η Αλίσα ως βοηθός σεξοθεραπευτή".
"#Ζούμε Μέσω της Αλίσα". Θεέ μου, πολύ αστείο.
Μήνυμα. "Ευτυχώς, δουλεύουμε κυρίως με γυναίκες,
εσύ είσαι ειδική στις μπάλες".
"#Κρατάω Το Μαξιλάρι Αιδοίο Μου";
Τι συμβαίνει; Γιατί συμβαίνει αυτό;
Καλώς ήρθες στον Κύκλο, Κάρολ.
Μήνυμα. "Αλίσα, θα ένιωθα πολύ άνετα να σου πω για…"
"…να σου πω για το αιδοίο μου".
Ιμότζι πρόσωπο που γελάει.
"Ελπίζω να μιλήσουμε γι' αυτό στο μέλλον".
Συνειδητοποιώ ότι πρέπει να απαντήσω ως η μαμά μου.
Θεέ μου.
Μήνυμα. "Αλίσα, με τον άντρα μου είμαστε παντρεμένοι 30 χρόνια".
Τελεία.
"Πες μου μερικές συμβουλές
για το πώς να ζωντανέψουμε λίγο τη σχέση μας".
Ιμότζι φωτιά.
"#Οι Μαμάδες Πρέπει Να Μάθουν".
Αποστολή.
Κάρολ, εδώ είμαι, καλή μου. Εδώ είμαι.
"Τα μηνύματά μου είναι πάντα ανοιχτά".
Καρδιά.
Και αποστολή.
Δεν το πιστεύω ότι αναγκάστηκα να ζητήσω ερωτικές συμβουλές για τους γονείς μου
που δεν θέλω να ξέρω αν όντως χρειάζονται.
Ήταν πολύ καλό για το παιχνίδι μου,
κι αν χρειαστεί να ξαναπούμε για αιδοία,
θα είμαι εκεί να πούμε για αιδοία.
Το να μιλάει για το αιδοίο της μαμάς του είναι καλό για τον Τζον,
κι ακόμα πιο καλό για την ψυχαγωγία μας.
Μιλώντας γι' αυτό…
-"Ειδοποίηση!" -"Ειδοποίηση!"
Κοπελιά, τι συμβαίνει τώρα;
Αν είναι αυτό που νομίζω, αγχώνομαι πολύ.
Θεέ μου, δεν μπορώ να κουνηθώ.
"Τα αποτελέσματα της αξιολόγησης".
Δεν είμαι έτοιμη γι' αυτό.
Αυτό θα δώσει τον τόνο για όλα όσα θα γίνουν.
Είναι πολύ σημαντικό.
"Οι δύο πιο δημοφιλείς παίκτες θα γίνουν influencer".
Ελπίζω πραγματικά, αν δεν είμαι εγώ,
να είναι κάποιος που έχουμε συνδεθεί.
"Αύριο θα αποφασίσουν ποιον θα μπλοκάρουν".
Να κοιμηθώ μ' αυτό στο μυαλό;
Και ξαφνικά ιδρώνω.
Θεέ μου! Δεν νομίζω ότι είμαι έτοιμη.
"Έβδομος". Θεέ μου, γίνεται πραγματικά!
Θα είναι ζόρικα το πρωί.
Σε παρακαλώ, μην είσαι τελευταία. Μην είσαι τελευταία, κοπελιά, έλα.
Θεέ μου! Έρχεται.
Θεέ μου! Δεν μπορώ να κοιτάξω.
Το ήξερα.
Πολ, ήξερα ότι ήσουν εσύ!
Αν κάποιος παριστάνει τον Πολ, κακό δικό του.
Ας του τηλεφωνούσες. Πρέπει να τον μάθεις καλύτερα.
Είναι χάλια να το βλέπω στην οθόνη.
Θα πρέπει να προσπαθήσω πολύ,
δεν είμαι έτοιμη να φύγω.
Δεν θέλω να μπλοκαριστώ αύριο.
Ευτυχώς που δεν είμαι τελευταία.
"Έκτος"!
Σε παρακαλώ, Χριστέ μου, μην είμαι εγώ.
Μάλιστα, έκτος. Σε παρακαλώ, ας είμαι πιο ψηλά από έκτη.
Θεέ μου! Γιατί νιώθω ότι είμαι εγώ;
Δεν θέλω να είμαι εγώ.
Όχι! Έκτη;
Δεν είμαστε τελευταίες, αλλά είμαστε στον πάτο με τον Πολ.
Πλάκα κάνεις. Είναι φοβερή!
Απίστευτο που είναι τόσο χαμηλά.
Αναρωτιέμαι. Ίσως φάνηκα πολύ υπερβολική.
Πέμπτος. Δεν θέλω να είμαι πέμπτος.
Οτιδήποτε πάνω από το πέντε είναι νίκη.
Ίσως είμαι εγώ.
Υποστηρίζω τα αγόρια μου.
Πρέπει να γίνουν influencer
αν θέλω να έχω ελπίδες να μείνω.
Το κατάλαβα. Το ένιωθα μέσα μου.
Μάλιστα. Είμαστε στην πέμπτη θέση.
Όχι!
Όχι το αγόρι μου!
Δεν ξέρω, πρέπει να καθίσω. Τι μπορεί να είναι;
Δεν ξέρω. Πέμπτη θέση, χάλια.
Πάνε τρεις, μένουν άλλοι τέσσερις.
Εντάξει.
Ποιος είναι τέταρτος;
Μάλλον δεν θα φύγω αν είμαι τέταρτος,
οπότε δεν θα έχω πρόβλημα. Δεν θα έχω κανένα πρόβλημα τέταρτος.
Ας μην είμαι εγώ. Θεέ μου, εγώ θα είμαι.
Εγώ θα είμαι.
Μάλιστα, είμαι τέταρτη. Εντάξει, το δέχομαι.
Τι στο καλό γίνεται εδώ πέρα;
Είμαι στους τρεις πρώτους!
Προφανώς αγαπάνε την Κάρολ, πρέπει να διατηρήσω την ενέργεια.
Τι γίνεται; Στους τρεις πρώτους. Την πρώτη μέρα!
Τι λέει;
Μάλιστα, τρίτη θέση. Ίσως η Κρίσα.
Ήρθε στο τέλος,
αλλά μάλλον έκανε καλή εντύπωση.
Ίσως είναι εκείνη, ίσως εγώ, ίσως η Μάμα Κάρολ.
Θέλω να γίνει ο Φρανκ influencer.
Πιστεύω πραγματικά ότι έτσι θα έχω ελπίδες.
Εντάξει! Ωραία! Εγώ είμαι!
-Η Κρίσα; Είμαι στους δύο πρώτους! -Να πάρει!
Είμαι influencer, φίλε. Η Κάρολ είναι influencer.
-Μαμά, είμαι influencer. -Πάμε!
Χαίρομαι που είναι ψηλά η Κάρολ.
Θα έχω τη δύναμη μαζί με τον Φρανκ.
Ποιος είναι δεύτερος και ποιος πρώτος;
Θα νιώθουν πολύ καλά για τον εαυτό τους τώρα.
Μακάρι να ήμουν στη θέση σας.
Έχω πολύ άγχος. Δεν ξέρω πώς θα πάει.
Εγώ είμαι!
Δέχομαι τη δεύτερη θέση, δεν στεναχωρήθηκα. Μπράβο, Φρανκ.
Ο Φρανκ έκανε τη μεγαλύτερη εντύπωση.
Εγώ και η Μάμα Κάρολ.
Αυτό είναι τρελό.
Αυτό το μπλε σημάδι είναι φοβερό δίπλα στο πρόσωπο της μαμάς.
Η πρώτη μας αξιολόγηση.
Κάτι θα γίνει αύριο.
Οπότε, θα τα δώσω όλα,
δεν θα χάσω την πίστη μου, δεν θα ταράξει την αυτοπεποίθησή μου.
Προσευχές.
Η Γιου Λινγκ προσεύχεται στους θεούς του Κύκλου.
Οι άλλοι χαλαρώνουν μετά από μια πολύ ταραχώδη πρώτη μέρα.
Ένας από τους παίκτες όμως θα λάβει άλλη μία ειδοποίηση.
ΕΙΔΟΠΟΙΗΣΗ
Κύκλε, είχαμε δύσκολο βράδυ. Τι είναι πάλι;
"Φρανκ, αύριο εσύ κι η Κάρολ θα μπλοκάρετε κάποιον από τον Κύκλο".
Αυτά δεν είναι νέα, καλό μου. Ποια είναι τα νέα;
"Πρώτα έχεις να πάρεις μια απόφαση".
Ποια απόφαση; Νόμιζα ότι αύριο θα αποφασίσουμε.
"Ως κορυφαίος influencer,
πρέπει να επιλέξεις έναν νέο παίκτη να μπει στον Κύκλο". Για κάτσε λίγο.
Διώχνουμε κόσμο και φέρνουμε άλλους;
Πρέπει να αποφασίσεις.
"Θα δεις δύο προφίλ".
Να μη διαλέξω και τα δύο;
"Ο παίκτης που θα επιλέξεις θα μπει αύριο στον Κύκλο".
Καλά, χωρίς συναίσθημα, παιχνίδι είναι.
Μπορείς. Πάρε απλώς μια απόφαση.
Δεν ξέρεις κανέναν από τους δύο. Ούτε αυτοί σε ξέρουν.
ΤΖΑΡΕΝΤ - 28 ΣΥΓΓΡΑΦΕΑΣ ΠΑΙΔΙΚΩΝ ΒΙΒΛΙΩΝ ΤΡΕΪ - 24 ΣΧΕΔΙΑΣΤΗΣ ΡΟΥΧΩΝ
Εντάξει.
Έχουμε τον Τζάρεντ, είναι 28 ετών, συγγραφέας παιδικών βιβλίων.
Δουλεύω με παιδιά.
Αυτόματα με κερδίζει αυτό.
Ο Τρέι είναι κούκλος.
Σίγουρα θα έχει πολλές ημίγυμνες φωτογραφίες.
Ωραία θα είναι να έχουμε ένα ωραίο παιδί στον Κύκλο.
Θα δούμε, δεν ξέρω.
Κύκλε, πήρα την απόφασή μου.
Μας λείπει κάποιος κάπως πικάντικος.
Φρανκ, πολύ ενδιαφέρον αυτό που είπες.
Αυτό περιγράφει το τι θα συμβεί μετά.
Τον παίκτη που επέλεξε να μπει θα τον υποδυθούν δύο πικάντικοι VIP…
Με το ζόρι το πιστεύω ότι περπατούν τώρα στον διάδρομο.
Καθίστε, πάρτε μια ανάσα και ετοιμαστείτε να ουρλιάξετε.
Υποτιτλισμός: Μαριλένα Τζοβάνη